તારું તે નામ લઈ – સુરેશ દલાલ | મોરપીંછ
તારું તે નામ લઈ – સુરેશ દલાલ
તારું તે નામ લઈ હૈયું આ રાતદિન
મીઠેરી વાંસળીને વાય
મનને એકાન્ત જરી બોલું હું નામ
ત્યાં નીચા આ નેણ ઢળી જાય !
દર્પણની પાસ જઈ પાછી હું જાઉં વળી
એવું શું થાય મને આજ
કે હોઠ ઉઘડે ને પાય નહીં ઉપડે ને
મુખડે છવાઈ જાય લાજ ?
છાનેરી વાતને ચોરીછૂપીથી રખે
વાયરોયે સાંભળી જાય
મનને એકાન્ત જરી બોલુ હું નામ
પાંપણ બિડાય પણ નીંદરનું નામ નહીં !
શમણાંઓ શ્યામલ અંજાય,
ચંચલ સુગંધને કૂણી આ પાંખડીમાં
કેમ કરી ઢાંકી ઢંકાય ?!
પંખાળી ફોરમને ઝાલી ઝલાય નહીં
કોણ જાણે ક્યાંય ભળી જાય
This entry was posted on September 14, 2011, in કવિતા-સમગ્ર and tagged utorrent, utorrent music, ગુજરાતી કવિતા youtube to mp3. Bookmark the permalink.	2 Comments
← બસ એકવાર… – દુર્ગેશ ઉપાધ્યાય
સાંભળ – ટેરી રોવે →
2 thoughts on “તારું તે નામ લઈ – સુરેશ દલાલ”
લાજ??? સુંદર અભિવ્યક્તિ…
કેટલી બધી નજાકત ? ખુબ સુંદર…ખુબ સુંદર..